Covid-19-epidemian puhjettua vuoden 2020 ensimmäisellä neljänneksellä ohjelman käynnissä olleissa terveysturvallisuuden alaan liittyneissä toimissa siirryttiin hätätilaan ja toimia suunnattiin pandemian torjuntaan. Keskeisiä esimerkkejä ovat yhteinen toimi ”Healthy gateways” , jolla tuettiin EU:n jäsenvaltioiden välistä koordinointia ja parannettiin valmiuksia torjua rajatylittäviä terveysuhkia saapumispaikoissa, kuten satamissa, lentoasemilla ja maarajoilla, sekä kansainvälisen terveyssäännöstön ja EU:n valmiuden vahvistamista koskeva yhteinen toimi (Strengthened International Health Regulations and preparedness, SHARP) . Tässä toimessa tehtiin yhteistyötä Euroopan tautienehkäisy- ja -valvontakeskuksen uusia virustauteja käsittelevän asiantuntijalaboratorioiden EVD-LabNet-verkoston (Emerging Viral Diseases-Expert Laboratory Network) kanssa, jotta voitiin varmistaa laadunvalvonta ja valmiuksien kehittäminen covid-19-taudin tarkkaa diagnostiikkaa varten pandemian varhaisessa vaiheessa. Toimi osoitti, että on tärkeää hyödyntää laboratorioverkostoja varautumis- ja reagointivälineenä.

EU myönsi tavoitteen 1 ”Edistetään terveyttä, ehkäistään sairauksia ja tuetaan terveille elintavoille myönteistä ympäristöä” puitteissa yhteensä 11 097 241,78 euroa rahoitusta 11 kansalaisjärjestölle, yhdelle yhteiselle toimelle, yhdelle kansainväliselle järjestölle, kahdelle muulle toimelle ja kymmenelle palvelusopimukselle. Kyseiset 11 kansalaisjärjestöä olivat esittäneet ehdotuksia erillistä avustussopimusta varten vuonna 2017 allekirjoitetun kumppanuutta koskevan puitesopimuksen mukaisesti. Yhteisen toimen tarkoituksena on vaihtaa parhaita käytäntöjä tupakkatuotedirektiivin (2014/40/EU) sekä sähkötupakkalainsäädäntöön liittyvien täytäntöönpanosäädösten ja delegoitujen säädösten täytäntöönpanon osalta.

EU myönsi tavoitteen 2 ”Suojellaan unionin kansalaisia vakavilta rajatylittäviltä terveysuhkilta” puitteissa rahoitusta yhteensä 3 933 955,42 euroa neljälle hankkeelle, jotka käsittelevät rokotteiden saatavuuden ja rokotekattavuuden parantamista. Yksi hankkeista on rokotusyhteistyön parantamiseen EU:ssa tähtäävä IMMUNION (Improving IMMunisation cooperation in the European UNION), jolla pyritään lisäämään rokotekattavuutta. Hanke on näin ollen osa neuvoston vuonna 2018 antaman rokotussuosituksen mukaisia toimia, ja se tuo samalla lisäarvoa EU:n ja jäsenvaltioiden aloitteille, erityisesti rokotuksia käsittelevälle yhteenliittymälle.

Tavoitteen 3 ”Edistetään innovatiivisia, tehokkaita ja kestäviä terveydenhuoltojärjestelmiä” puitteissa EU myönsi rahoitusta yhteensä 31 850 207,93 euroa yhden kansalaisjärjestön (Health Action International) toiminnan tukemiseen ja useisiin innovatiivisia, tehokkaita ja kestäviä terveydenhuoltojärjestelmiä tukeviin toimiin. Yksi yhteinen toimi koski mielenterveyden alan parhaiden käytäntöjen vaihtoa ja täytäntöönpanoa keskittyen erityisesti itsemurhien ehkäisyyn ja mielenterveyspalvelujen uudistamiseen. Lisäksi käynnistettiin yhteinen toimi ”Kohti eurooppalaista terveysdata-avaruutta” (Towards the European Health Data Space, TEHDAS), jolla tuetaan eurooppalaisen terveysdata-avaruuden perustamista. Eurooppalainen terveysdata-avaruus on tärkeä edistysaskel terveysdatan jakamisessa. Lääkkeiden ja terveydenhuollon eurooppalaiselle laatutyöelimelle myönnettiin suora avustus, jonka tarkoituksena on auttaa elintä laatimaan yhdenmukaiset laatustandardit ja vertailumateriaalit biologisille lääkkeille EU:n eläinsuojelualoitteiden mukaisesti.

Tavoitteen 4 ”Helpotetaan unionin kansalaisten mahdollisuuksia saada parempaa ja turvallisempaa terveydenhuoltoa” puitteissa EU myönsi yhteensä 7 710 843,21 euron yhteisrahoituksen kolmen EU:n terveystavoitteita edistävän kansalaisjärjestön tukemiseen, Euroopan unionin neuvoston puheenjohtajavaltio Portugalin järjestämän lääkkeiden ja lääkinnällisten laitteiden saatavuutta ja kohtuuhintaisuutta koskevan konferenssin rahoittamiseen ja palvelusopimusten rahoittamiseen.

Kaikkiin tavoitteisiin liittyvien monialaisten toimien kokonaismenot, mukaan lukien yhteiset toimet kansallisten tietokeskusten, vuoden 2020 EU:n terveyspalkinnon, viestintätoimien, tieto- ja viestintätekniikan ja asiantuntija-arvioijien tukemiseksi, olivat 13 595 548,80 euroa.

Komissio sekä kuluttaja-, terveys-, maatalous- ja elintarvikeasioiden toimeenpanovirasto (Chafea) varmistivat, että ohjelman tuloksista tiedotettiin laajalti asianmukaisin viestintätoimin. Näissä toimissa keskityttiin komission terveyden ja elintarviketurvallisuuden pääosaston asettamiin viestinnän keskeisiin painopisteisiin, joita ovat muun muassa rokotukset, covid-19-pandemia, terveiden elintapojen edistäminen, terveydenhuoltohenkilöstö, terveysteknologian arviointi ja digitaalinen terveys. Tiedotustoimia järjestettiin yhteistyössä kansallisten tietokeskusten verkoston kanssa. Näihin kuului muun muassa kaksi verkkoseminaareina järjestettyä tiedotuspäivää vuoden 2020 vuotuiseen työohjelmaan liittyvistä rahoitusmahdollisuuksista.

2. VUODEN KOHOKOHDAT

Vuoden 2020 työohjelmassa käsiteltiin laajasti ohjelman neljää erityistavoitetta.

Tavoitteen 1 ”Edistetään terveyttä, ehkäistään sairauksia ja tuetaan terveille elintavoille myönteistä ympäristöä” puitteissa käynnistettiin tupakoinnin torjuntaa koskeva yhteinen toimi (Joint Action on Tobacco Control, JATC2), jonka tarkoituksena on helpottaa hyvien käytäntöjen vaihtoa jäsenvaltioiden välillä ja siten parantaa tupakkatuotedirektiivin ja sähkötupakkalainsäädäntöön liittyvien täytäntöönpanosäädösten ja delegoitujen säädösten täytäntöönpanoa. Yksi tupakoinnin torjuntaa koskevan yhteisen toimen tavoitteista on lisätä direktiivin soveltamisen johdonmukaisuutta ja varmistaa siten tupakkatuotteiden ja vastaavien tuotteiden oikeudenmukaiset sisämarkkinat kiinnittäen erityistä huomiota markkinavalvontaan ja täytäntöönpanoon. Siinä arvioidaan tupakan ja kehitteillä olevien tuotteiden mainontaa koskevaa nykyistä oikeudellista kehystä.

Toiminta-avustusta saaneiden kansalaisjärjestöjen joukossa oli Euroopan syöpäjärjestöjen liitto (European Cancer Leagues, ECL). Liitto on ainutlaatuinen foorumi, joka kokoaa yhteen erilaisia alueellisella, kansallisella ja kansainvälisellä tasolla toimivia syöpäjärjestöjä syöpävapaan Euroopan saavuttamiseksi. ECL tukee syöpäjärjestöjä syöpäseulonnasta annetun neuvoston suosituksen täytäntöönpanossa ja kokoaa ne yhteen, jotta voidaan edistää syöpäpotilaiden yhtäläisiä mahdollisuuksia saada hoitoa, tukea ja kuntoutusta. Lisäksi ECL kannattaa syöväntorjunnan laadun parantamista koskevan eurooppalaisen oppaan vahvistamista ja huomioon ottamista kansallisissa syöpäsuunnitelmissa. ECL:n aktiivinen osallistuminen syövän torjuntaan on ollut erittäin tärkeää erityisesti EU:n lääkestrategian kannalta. ECL on laatinut lääkestrategiasta kannanoton, jossa se jakaa näkemyksiään ja vahvistaa ehdotettua potilaskeskeistä lähestymistapaa. ECL:n osallistuminen liittyy myös EU:n syöväntorjuntasuunnitelman täytäntöönpanoon.

Tavoitteen 2 (Suojellaan unionin kansalaisia vakavilta rajatylittäviltä terveysuhkilta) puitteissa rahoitettiin kolmea hanketta rokotuskattavuuden parantamiseksi. Hankkeilla RISE-Vac, ImmuHubs ja ActToVAx4NAM (rokotusten saatavuuden parantaminen vasta saapuneille siirtolaisille) pyritään lisäämään heikommassa asemassa olevien, eristyksissä olevien ja vaikeasti tavoitettavien ryhmien sekä vasta saapuneiden maahanmuuttajien rokotusmahdollisuuksia (koko eliniän kattava lähestymistapa). ActToVAx4Nam-hankkeen kohteena ovat yksinomaan vasta saapuneet maahanmuuttajat (ensimmäiset turvapaikkamaat, kauttakulkumaat ja kohdemaat), ja sillä pyritään varmistamaan rokotusten tasapuolinen saatavuus.

Chafea käynnisti tavoitteen 3 ”Edistetään innovatiivisia, tehokkaita ja kestäviä terveydenhuoltojärjestelmiä” puitteissa palvelusopimuksen terveysteknologian arviointiin liittyvän yhteisen työn suorittamisesta terveysteknologian arviointia koskevan EU:n yhteistyön tukemiseksi. Tässä työssä tarkastellaan jäljellä olevia metodologisia kysymyksiä ja pyritään tätä kautta edistämään terveysteknologian arviointiin liittyvää yhteistä työtä. Samalla työ tukee terveysteknologian arviointia koskevaa EU:n yhteistyötä EUnetHTA:n yhteisen toimen päättymisen jälkeen. Näin ollen se edistää merkittävästi terveysteknologian arviointia koskevan uuden oikeudellisen kehyksen kehittämistä. Ottaen huomioon, että terveysteknologian arvioinnista annettu asetus (EU) 2021/2282 tuli voimaan tammikuussa 2022 ja sitä aletaan soveltaa tammikuussa 2025, palvelusopimuksen odotetaan tukevan vahvasti uuden asetuksen täytäntöönpanoa, joka on tällä hetkellä valmisteluvaiheessa.

Palvelusopimukselta odotetaan erityisesti seuraavia tuloksia:

·Kehitetään edelleen terveysteknologian arviointimenetelmiä, joita sovelletaan yhteisissä kliinisissä arvioinneissa ja yhteisissä tieteellisissä kuulemisissa. Sopimuksessa käsitellään aloja, joilla mielipiteet eroavat edelleen toisistaan, jotta voidaan kehittää edelleen yhteisiä työmenetelmiä ja helpottaa yhteisen lähestymistavan löytämistä yhteisiä kliinisiä arviointeja ja yhteisiä tieteellisiä kuulemisia varten.

·Saatetaan päätökseen kahdeksan rinnakkaista lääkkeitä koskevaa yhteistä tieteellistä kuulemista tai vähintään kuusi yhteistä tieteellistä kuulemista, jotta voidaan jatkaa yhtä EUnetHTA:n yhteisen toimen menestyksekkäimmistä tuotteista.

·Kahden lääkkeitä koskevan yhteisen kliinisen arvioinnin ja mahdollisuuksien mukaan neljän lääkinnällisiä laitteita koskevan yhteisen kliinisen arvioinnin tai muun kuin yhteisen kliinisen arvioinnin toteuttaminen (joka tapauksessa vähintään yksi lääkkeitä koskeva yhteinen kliininen arviointi ja kaksi lääkinnällisiä laitteita koskevaa yhteistä kliinistä arviointia tai muuta kuin yhteistä kliinistä arviointia).

·Edellä mainittujen yhteisten toimien koordinointi, mukaan lukien vuorovaikutus sidosryhmien edustajien (potilaiden, terveydenhuollon ammattilaisten, teollisuuden), tiedemaailman, asiaankuuluvien EU:n ja kansainvälisten järjestöjen sekä terveysteknologian arviointia koskevien aloitteiden kanssa.

Tavoitteen 4 ”Helpotetaan unionin kansalaisten mahdollisuuksia saada parempaa ja turvallisempaa terveydenhuoltoa” yhteydessä käynnistettiin tutkimus ihmisveren ja veren komponenttien turvallisuutta ja laatua koskevan direktiivin 2002/98/EY ja ihmiskudosten ja ‑solujen turvallisuutta ja laatua koskevan direktiivin 2004/23/EY sekä näiden kahden direktiivin täytäntöönpanosäädösten uudelleentarkasteluun liittyvän vaikutustenarvioinnin tueksi. Sopimuksen kesto oli yhdeksän kuukautta, ja sillä autettiin komissiota laatimaan vaikutustenarviointiverta, kudoksia ja soluja koskevan voimassa olevan EU:n lainsäädännön muuttamista koskevan komission ehdotuksen tueksi.

Erityistavoitteina on